google/wiki40b huggingface dataset:
Lucius Malfoy

Latar Belakang

Lucius Malfoy adalah seorang ketua keluarga sihir dari keturunan berdarah tulen, keluarga Malfoy. Beliau tinggal bersama isteri dan anaknya hingga 1996 di tanah keluarga Malfoy di Wiltshire. Beliau adalah anggota Lembaga Sekolah Sihir Hogwarts, hingga anggota lembaga yang lain memecatnya setelah beliau cuba memaksa untuk menggantung pengetua sekolah itu, Albus Dumbledore. Pada penghujung Harry Potter dalam Kumpulan Phoenix, beliau ditangkap bersama beberapa Death Eater yang lain di Jabatan Misteri dan dipenjarakan di penjara Azkaban.
Lucius Malfoy, anak kepada Abraxas Malfoy (meninggal kerana cacar naga ketika cucunya, Draco, masih kecil), lahir pada 2 Febuari 1954 dan belajar di Sekolah Hogwarts, dan di sana, beliau bertemu dengan bakal isterinya, Narcissa Black. Seperti kebanyakan pelajar lain dari Slytherin, beliau juga menganggotai Death Eater. Beliau berkahwin dengan Narcissa dan mempunyai anak bernama Draco.
Lucius terkenal dengan sifat dermawan yang sering menderma kepada Hospital St. Mungo dan Kementerian Sihir. Beliau juga memiliki hubungan yang sangat baik dengan ahli kementerian dan sering menggunakan pengaruh tersebut untuk keuntungan dirinya sendiri. Lucius juga sempat menjawat sebagai salah seorang ahli Lembaga Sekolah Sihir Hogwarts.

Kesetiaan

Beliau meninggalkan Death Eater dengan segera setelah Voldemort dikalahkan oleh budak berumur satu tahun, Harry Potter. Malfoy mengatakan bahawa dirinya menjadi Death Eater kerana 'disihir' dengan Sumpahan Imperius oleh Voldemort, dan tidak berniat untuk berkhidmat kepada Voldemort. Walaupun penjelasan ini kemudian diterima oleh Kementerian Sihir, sebahagian yang lain, seperti Arthur Weasley, berfikir bahawa dia berbohong. Dan kemudian, apabila Voldemort telah bangkit kembali, ternyata bahawa segalanya itu adalah satu muslihat kepura-puraannya.
Namun,apabila nyawa anaknya,Draco Malfoy dipertaruhkan oleh Lord Voldemort untuk membunuh Profesor Albus Dumbledore,beliau berubah fikiran.Oleh itu,beliau dan keluarganya mengkhianati Lord Voldemort.Lucius Malfoy dan keluarganya melarikan diri dari bertarung dalam peperangan Hogwarts kedua.Beliau akhirnya mendapat cucu yang bernama Scorpius Malfoy.
Muhammad Shahib Mirbath

Muhammad Shahib Mirbath adalah Ulama besar yang berasal dari Hadramaut, Yaman pada abad ke-12 Masihi. Nama lengkapnya ialah al-Imam Waliyullah Muhammad bin Ali Khali' Qasam bin Alwi ats-Tsani bin Muhammad bin Alwi al-Awwal bin Ubaidillah bin Ahmad al-Muhajir. Gelaran Shahib Mirbath diberikan kerana beliau bermukim dan bermastautin di suatu tempat yang disebut Mirbath di Dhafar, setelah berpindah dari Tarim. Kata shahib yang bersinonim dengan kata maula, bererti seseorang yang bermukim atau berkuasa di suatu tempat. Muhammad Shahib Mirbath diperkirakan wafat di Mirbath pada tahun 556 Hijriah (1161 M).

Keilmuan

Sebagaimana yang disebut oleh penulis buku al-Masyra' al-Rawy, Sayyid Muhammad bin Ali adalah Syaikh Masyayikhil Islam (guru besar ilmu agama Islam) dan Ilmul-'Ulama al-A'lam (ilmunya kaum Ulama kenamaan). Penulis tersebut juga menyatakan bahawa Syeikh Sahib Mirbath adalah "Seorang Ulama ahli syariat dan tarekat dan guru besar terkemuka bagi kaum penghayat ilmu hakikat, ahli fiqh dan mufti negeri Yaman, seorang penasihat dalam berbagai cabang ilmu dan pengetahuan agama di negeri itu …".

Keturunannya di Indonesia

Di Indonesia, banyak para kyai pesantren yang dianggap merupakan keturunan kepada Syeikh Shahib Mirbath melalui jalur keturunan para Walisongo. Sedangkan para keturunannya dari kaum Alawiyin yang memakai gelaran Syarif, Sayyid, Syeikh, Sidi, Habib, Wan dan lain-lain banyak pula yang menjadi ketua agama Islam yang terkenal dan Raja-Raja di berbagai kerajaan Islam di Nusantara.
Sukarame, Leles

Poskod

Poskod yang digunakan di Sukarame adalah 44152. Terdapat buah desa di dalam daerah kecamatan Leles.
Kejohanan SAFF

Sejarah

Negara-negara yang bersaing dalam kejohanan adalah Afghanistan, Bangladesh, Bhutan, India, Maldives, Nepal, Pakistan dan Sri Lanka. Ia diadakan setiap dua tahun.
Afghanistan menyertai SAFF pada tahun 2005.
Kejohanan Persekutuan Bola Sepak Asia Selatan (SAFF) bermula di Kathmandu pada tahun 1997, berkembang di luar pelopor, Persatuan Asia Selatan bagi Kerjasama Serantau (SAARC) Piala Emas.
Sejak ditubuhkan, pertandingan dua tahun sekali itu telah berkembang menjadi kejohanan bola sepak berprestij di Asia Selatan, menggalakkan pembangunan wilayah sukan.
Kejohanan SAFF 2001 pertama kali ditangguhkan Okt/Nov 2001 hingga Jan/Feb 2002 kerana penggantungan Bangladesh FA daripada FIFA; kejohanan itu akhirnya mengambil tempat pada tahun 2003.
Edisi 2017 mungkin dianjurkan oleh Maldives.
Alampur

Demografik 2001

Menurut bancian India pada tahun 2001, Alampur memiliki bilangan penduduk seramai 9,350. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Alampur memiliki kadar pendidikan (kebolehan membaca) 61%, melebihi kadar purata kebangsaan 59.5%; dengan 64% lelaki dan 36% wanita mampu membaca. 16% dari populasi berusia di bawah 6 tahun. (2001)
Karang gigi

Dalam pergigian, karang gigi, kalkulus, atau tartar ialah satu bentuk plak gigi yang telah mengeras. Ini disebabkan oleh penumpukan berterusan bagi mineral daripada liur pada plak pada gigi. Permukaan kasarnya menyediakn medium unggul untuk pembentukan plak lanjut, mengancam kesihatan gusi.
Le Saulchoy

Le Saulchoy ialah sebuah komun di jabatan Oise di utara Perancis, wilayah Picardy.
Sungai Udang, Pamenang

Poskod

Poskod yang digunakan di Sungai Udang adalah 37352. Terdapat 15 buah desa di dalam daerah kecamatan Pamenang.
Filem Montevideo: Taste of a Dream

Pelakon

Filem ini turut disertai oleh beberapa orang pelakon terkenal, antaranya adalah Milos Bikovic, Petar Strugar, Nina Jankovic

Ringkasan

Satu cerita mengenai satu pasukan yang memutuskan untuk mengejar impian yang membawa mereka dalam perjalanan ke Kejohanan Bola Sepak Dunia Pertama di Montevideo, Uruguay pada tahun 1930. Satu impian yang membolehkan mereka untuk menjadi bintang sebenar dan legenda hidup.
Kampung Baru Paya Mengkuang

Poskod

Poskod yang digunakan di Kampung Baru Paya Mengkuang, Gurun, Kedah adalah 08330.
Jamaluddin Akbar al-Husaini

Jamaluddin Akbar al-Husaini atau Maulana Husain Jumadil Kubra (1310-1453M) dikenal sebagai seorang muballigh terkemuka, di mana sebagian besar penyebar Islam di Nusantara (Wali Songo), berasal dari keturunannya. Ia dilahirkan pada tahun 1310 M di negeri Malabar, yakni sebuah negeri dalam wilayah Kesultanan Delhi. Ayahnya adalah seorang pemerintah (Amir) Negeri Malabar, yang bernama Amir Ahmad Syah Jalaluddin.

Silsilah

Nasab lengkapnya adalah Maulana Husin Jumadil Kubra bin Ahmad Syah Jalaluddin bin Abdullah Azmatkhan bin Abdul Malik bin ‘Alwi ‘Ammil Faqih bin Muhammad Shohib Mirbath bin ‘Ali Khali Qasam bin ‘Alwi Shohib Baiti Jubair bin Muhammad Maula Ash-Shaouma’ah bin ‘Alwi al-Mubtakir bin ‘Ubaidillah bin Ahmad Al-Muhajir bin ‘Isa An-Naqib bin Muhammad An-Naqib bin ‘Ali Al-’Uraidhi bin Imam Ja’far Ash-Shadiq bin Imam Muhammad al-Baqir bin Imam ‘Ali Zainal ‘Abidin bin Imam Husain Asy-Syahid bin Fathimah Az-Zahra binti Muhammad.
Balai Seni Visual Negara

Premis bangunan

Pada 27 Ogos 1958, asalnya sebuah bangunan dua tingkat yang terletak di No. 109, Jalan Ampang, Kuala Lumpur – bersebelahan bangunan parlimen pertama Malaysia (waktu itu dikenali sebagai Persekutuan Tanah Melayu)– telah diperuntukkan oleh kerajaan bagi menempatkan dengan rasminya institusi Balai Seni Visual Negara Malaysia.
Namun ia dipindahkan berhampiran Muzium Negara. Asalnya bangunan ini ialah Hotel Majestic Kuala Lumpur.
Pada 13 November 1998, serentak pelancaran Pameran Seni Lukis Antarabangsa Asia ke-13 di Kuala Lumpur, ia kemudiannya berpindah ke premis baru yang terletak di Jalan Temerloh Off Jalan Tun Razak. Bangunan tersebut dirasmikan oleh mantan Perdana Menteri Malaysia iaitu Tun Dr. Mahathir Mohamad pada 27 September 2000. Bangunan yang mempunyai ciri-ciri senibina yang tersendiri ini terletak di antara Istana Budaya dan Perpustakaan Negara Malaysia. Kedudukannya juga tidak jauh dari Menara Berkembar Petronas dan Pusat Dagangan Dunia Putra (PWTC).
Bangunan BSVN mengandungi 6 buah galeri, sebuah bengkel dan gedung kreatif, pusat sumber, sebuah audiotorium yang memuatkan 144 tempat duduk dan juga pejabat bahagian pentadbiran BSVN.

Artis di lobi

Peminat seni lukis berpeluang berinteraksi dengan pelukis tanah air melalui program Artis di Lobi pada 24 Mei hingga 10 Jun 2010. Rektor Akademi Seni Budaya & Warisan Kebangsaan (Aswara), Datuk Dr Mohamed Najib Ahmad Dawa menyatakan pelukis boleh berinteraksi, mempamer dan menjual karya mereka. Antara pelukis yang terlibat ialah Osman Akhbar, Mah Ai Ching dan Thanggarajoo.
Villahermosa, Ciudad Real

Villahermosa merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.
Hukum Boyle

Kaitan teori kinetik dan gas ideal

Hukum Boyle menyatakan bahawa pada suhu kekal bagi jisim tetap, tekanan mutlak dan isipadu gas berkadar secara menyongsang. Hukum ini juga boleh dinyatakan dalam bentuk berlainan sedikit, bahawa hasil tekanan dan isipadu mutlak kekal malar.
Kebanyakan gas bertindak seperti gas ideal pada tekanan dan suhu serdahana. Had teknologi pada abad ke 1600-an tidak mampu menghasilkan tekanan tinggi atau suhu rendah. Dengan itu, hukum ini tidak mungkin memiliki herotan pada masa diterbitkan. Ketika peningkatan dalam teknologi membenarkan tekanan lebih tinggi dan suhu lebih rendah, perbezaan natara kelakuan ideal gas mula menjadi jelas, dan kaitan antara suhu dan isipadu hanya boleh digambarkan dengan tepat menggunakan teori gas sebenar. Perbezaan digambarkan sebagao faktor boleh dimampat ("compressibility factor").
Robert Boyle (dan Edme Maria) menghasilkan hukum ini semata-mata berasaskan ujikaji. Hukum ini juga boleh dihasilkan secara teori berasaskan anggapan kewujudan atom dan molekul dan andaian mengenai pergerakan dan perlanggaran elestik sempurna (lihat teori kinetik gas). Rumusan ini mendapat tentangan hebat dikalangan masyarakat sains pada masa itu, kerana ia dilihat semata-mata teori ciptaan bagi mana tidak terdapat bukti yang boleh dilihat langsung.
Daniel Bernoulli pada tahun 1738 telah menghasilkan hukum Boyle dengan menggunakan hukum pergerakan Newton dengan penggunaan pada tahap molekul. Ia kekal terbiar sehingga sekitar 1845, apabila John Waterston menerbitkan kertas kerja membina pada aturan utama teori kinetik; ini ditolak oleh Royal Society of England. Kerja berikutnya oleh James Prescott Joule, Rudolf Clausius dan terutamanya oleh Ludwig Boltzmann mengukuhkan kedudukan teori kinetik gas dan membawa perhatian kepada kedua-dua teori Bernoulli dan Waterston.
Perdebatan antara penyokong Bertenaga ("Energetics") dan Atomik ("Atomism") mendorong kepada Boltzmann untuk menulis buku pada 1898, yang mendapat kritikan sehingga mendorongnya membunuh diri pada 1906. Albert Einstein pada 1905 menunjukkan bagaimana teori kinetik diguna pakai bagi pergerakan Brownian bagi zarah tergantung-cecair, yang disahkan pada tahun 1908 oleh Jean Perrin.
Ramakrishna Mission

Ibu Pejabat

Ibu pejabat Ramakrishna Math dan Ramakrishna Mission ialah Biara Belur (Belur Math). Biara Belur juga menjadi pusat bagi semua rahib-rahib Ramakrishna Sangha yang tinggal di serata India dan di luar India.
Matlamat utama biara ini ialah untuk melatih golongan rahib berdasarkan kepada ajaran Sri Ramakrishna. Motto pertubuhan ini adalah आत्मनो मोक्षार्थम् जगद्धिताय च (Atmano Mokshartham Jagad Hitaya Ca) yang bermaksud kesedaran Diri dan khidmat kepada dunia sejagat.
Pemuda-pemuda yang ingin menyertai kehidupan rahib, perlu mengambil ikrar Brahmacharya dan menjalani latihan di bawah rahib-rahib kanan selama hampir sepuluh tahun. Seorang Brahmacharin yang berjaya menamatkan latihan ini akan diberikan ikrar Samnyasa sekiranya memenuhi semua kelayakan.
Antara aktiviti-aktiviti harian seorang rahib Ramakrishna Sangha ialah seperti meditasi, Japa, pembelajaran kitab suci, disiplin rohani dan mematuhi dua ikrar Samnyasa iaitu kesucian dan kemiskinan. Selain itu, pelbagai aktiviti kebajikan dan perkhidmatan sosial juga menjadi sebahagian daripada disiplin kerohanian seorang rahib.

Ciri-Ciri Utama

Berbeza daripada sami atau rahib Hindu lain, Persaudaraan Rahib Ramakrishna mempunyai beberapa ciri-ciri unik seperti berikut:

Pembangunan Masyarakat Luar Bandar dan Orang Asli

Pembangunan masyarakat luar bandar dan orang asli dilakukan dalam tiga cara: 
(a)menerusi cawangan-cawangan yang terletak di luar bandar dan kawasan orang asli.  
(b)menerusi cawangan-cawangan di bandar yang telah mengambil projek pembangunan di luar bandar dan kawasan orang asli; dan  
(c)menerusi institusi-institusi pendidikan dan perubatan di kawasan separa bandar di mana penduduk luar bandar merupakan kumpulan benefisiari yang terbesar.    
Antara aktiviti-aktiviti pembangunan masyarakat luar bandar ialah membaiki taraf hidup, menyediakan kemudahan infrastruktur, pembentungan, pertanian moden, pembangunan sumber ternakan, program-program kesedaran kesihatan, imunisasi, kesedaran sivik, dan alam sekitar, perkhidmatan kesihatan seperti kem-kem perubatan, pemeriksaan kesihatan dan unit perubatan bergerak, pendidikan formal dan latihan vokasional.
Pokok Padang Deman

Ciri-ciri

Pokok Padang Deman merupakan sejenis herba berbulu, bermusim dengan batang segi empat dan mencapai ketinggian sehingga satu meter.
Pokok Padang Deman terdapat dalam dua variasi, iaitu berbunga merah jambu (L. Sibiricus L) dan jenis berbunga putih (Var Albiflorus Migo).

Kegunaan

Dalam perubatan tradisional, ia digunakan sebagai tumbuhan perubatan terutama bagi penduduk asal di Sarawak.
Hingstheide

Hingstheide merupakan sebuah kawasan perbandaran terletak di daerah Steinburg, Schleswig-Holstein, Jerman.
Masjid Jamek Bukit Pekan

Masjid Jamek Bukit Pekan merupakan sebuah masjid yang terletak di Kampar, Perak.
Quintanilla del Coco

Quintanilla del Coco merupakan sebuah kawasan perbandaran di Sepanyol di Burgos, di komuniti autonomi Castile dan León.
Purmamarca

Purmamarca adalah sebuah bandar di jabatan Tumbaya di provinsi Jujuy di  Argentina.

Geografi

Orang-orang Purmamarca (purma berasal dari bahasa Aymara yang bermakna padang pasir and marca bermakna bandar, secara harfiah bermakna "orang-orang di padang pasir", tetapi kosong dalam bahasa yang juga bererti digarap tanah, tak tersentuh oleh tangan manusia, maka terjemahan yang paling tepat dalam Bahasa is 'orang-orang dari Tanah Dara' dan di Quechua orang-orang dari Singa) Jalan Nasional N ° 52, 3 km sebelah barat Rute 9, 65 km dari [[San Salvador de Jujuy] ] dan 25 km dari Tilcara. Mungkin kampung yang paling indah dan menawan adalah Quebrada de Humahuaca meskipun secara geografi milik senama lain sungai lintas, dikelilingi oleh pegunungan warna-warni. Luas Purmamarca Gorge, seperti sebuah lembah besar di depan Rio Grande. Cacti adalah khas ekosistem perbukitan dan ciri-ciri daerah.

Ekonomi

Dahulu diturunkan ke daerah komersial dari Provinci Jujuy, daerah mengambil beberapa tahun yang lalu dorongan ekonomi sederhana sebagai hasil dari dua peristiwa yang berasingan tetapi berkaitan:
Di satu sisi, orang telah terintegrasi ke dalam paksi disebut Capricorn 20PDF/mer_santiago07_ppt_vn_capricornio.pdf, sebahagian daripada koridor bi-samudera Mercosur, di mana sungai mana bandar duduk daerah transit melalui Lipan Cerun oleh Paso de Jama, hanya sebahagian daripada aci sepenuhnya berturap dan boleh dilalui sepanjang tahun. Sementara bergerak belum dihasilkan kegiatan ekonomi berkaitan dengan perkhidmatan yang sama di bandar, membuka laluan Andes pelancongan. [[Arkib:Cuesta-of-Lipan.jpg|thumb|200px|koridor Cuesta del Lipán Chile.]]
Di sisi lain, pernyataan Quebrada de Humahuaca sebagai Warisan Dunia juga telah meningkat pelancongan di daerah tersebut. Dalam hal ini baik ciri-ciri penduduk kampung untuk gaya hidup tradisional konservatif dan santai dan gaya senibina rakyat, keindahan alam sekitarnya (kota yang di kaki Bukit Tujuh Warna dan dari tangannya pada [Paseo [de los Colorado]]) membuat kota tempat yang bagus untuk berehat dan kontemplasi.
Berkaitan dengan kegiatan ekonomi bangsa ini gerakan pelancongan adalah pembuatan dan penjualan kerajinan, hotel kecil dan tur bercuti ke daerah tetangga terutama Salinas Grandes dan Laguna de Guayatayoc, badan air di Puna di mana mereka dapat melihat pelbagai jenis burung, termasuk spesies endogen flamingo pink.

Sejarah

Setelah tiba dari Sepanyol oleh bias Purmamarca milik warga Omaguaca, yang, tidak seperti masyarakat adat lain dari wilayah Argentina saat ini sangat dipengaruhi oleh budaya Inca pada tahun-tahun sebelum penaklukan, yang terintegrasi nya Empayar, lebih khusus untuk wilayah Collasuyu.
Kegiatan utama desa ini adalah pertanian, terutama jagung tanam, yang dibina platform budaya dengan cara Inca. Juga dijinakkan llama dan mengambil daging, kulit dan bulu, dan camelids Amerika yang lain
Samtens

Samtens merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Ranah Karya

Poskod

Poskod yang digunakan di Ranah Karya adalah 38767. Terdapat 7 buah desa di dalam daerah kecamatan Lubuk Pinang.
Jelutung, Jelutung

Poskod

Poskod yang digunakan di Jelutung adalah 36136. Terdapat 7 buah desa di dalam daerah kecamatan Jelutung.
Valdelarco

Valdelarco merupakan sebuah kawasan perbandaran yang terletak di wilayah Huelva, Andalusia, Sepanyol
Buahan, Tabanan

Poskod

Poskod yang digunakan di Buahan adalah 82115. Terdapat 12 buah desa/kelurahan di dalam daerah kecamatan Tabanan.
Kampung Padang Hiliran

Poskod

Poskod yang digunakan di Kampung Padang Hiliran, Kuala Terengganu, Terengganu adalah 21000.
Terusan, Sindang

Poskod

Poskod yang digunakan di Terusan adalah 45224. Terdapat buah desa di dalam daerah kecamatan Sindang.
Force de dissuasion

Force de frappe (Bahasa Perancis untuk: pasukan serangan), atau Force de dissuasion selepas tahun 1961, adalah nama yang digunakan untuk senjata nuklearyang berpangkalan di darat, udara dan laut yang bertujuan bagi penghalangan, istilah Perancis untuk pencegahan. Angkatan Nuklear Perancis, sebahagian daripada Angkatan Tentera Perancis, adalah pasukan senjata nuklear ketiga terbesar di dunia, mengekori triad nuklear Persekutuan Rusia dan Amerika Syarikat.
Perancis telah menyahaktifkan semua peluru berpandu nuklear yang berpangkalan di darat. Pada 27 Januari 1996, Perancis menjalankan ujian nuklear terakhir (di Pasifik Selatan) sebelum menandatangani Perjanjian Larangan Ujian Nuklear Komprehensif (CTBT) pada September 1996. Pada Mac 2008, Presiden Nicolas Sarkozy mengesahkan laporan yang memberikan saiz sebenar simpanan senjata nuklear Perancis dan beliau mengumumkan Perancis akan mengurangkan simpanan senjata nuklear milik Tentera Udara Perancis sebanyak 30%, meninggalkan Force de Frappe dengan 290 kepala peledak.
Selain program ketenteraan nuklearnya, Perancis mempunyai program nuklear masa aman yang besar dan merupakan antara salah sebuah generator kuasa nuklear terbesar di dunia.

Komponen pangkalan darat

Perancis tidak lagi memiliki peluru berpandu nuklear berpangkalan di darat. Pangkalan IRBM di Plateau d'Albion (wilayah Vaucluse) telah dinyahaktifkan pada tahun 1999 dan peluru berpandunya disekerapkan. Semua unit-unit Tentera Darat Perancis dilengkapi dengan peluru berpandu jarak dekat seperti Pluton dan Hadès telah dibubarkan, peluru berpandunya disekerapkan dan bahan fissile nuklearnya di kitar semula.

Pos Kawalan Jupiter

Pos Kawalan Jupiter adalah satu struktur dalam bunker Élysée Palace. Ia dilengkapi dengan alat-alat komunikasi dan perlindungan bagi membolehkan Presiden Perancis dan para penasihatnya mengurus situasi krisis dan sentiasa berhubung dengan entiti kerajaan lain, pos kawalan tentera dan kerajaan asing. Bunker ini dibina untuk Presiden Albert Lebrun pada 1940 semasa Perang Olok-Olok, dan Presiden Valéry Giscard d'Estaing mendirikan pos kawalannya pada 1978.
Jalan Raja Abdullah

Jalan Raja Abdullah (dulu Hale Road) terletak berhampiran dengan Kampung Baru di Kuala Lumpur, Malaysia. Antara lain, jalan ini bersimpang dengan Jalan Raja Muda Abdul Aziz dan Jalan Sultan Ismail.
Silam

Etimologi

Silam bermaksud Islam oleh penduduk awal di sana. Ini kerana, Silam merupakan kawasan pertama direkodkan yang menerima Agama Islam di Lahad Datu, oleh Suku Kaum Idahan iaitu penduduk Asal Silam dan majoriti penduduk Silam pada hari ini adalah Islam.

Sejarah Silam

Mengikut Sejarah Silam, Silam merupakan pusat pentadbiran dan penempatan awal di Daerah Lahad Datu, Beberapa daerah di sekitar Silam juga pernah berada di bawah pentadbiran Silam. Antaranya ialah daerah Kunak dan Semporna yang ditubuhkan pada 10 Mei tahun 1887. Namun disebabkan faktor perbelanjaan dari segi pentadbiran, pusat pentadbiran di Semporna telah diletakkan di bawah Silam.
Pekan Silam telah diserang oleh kuasa tertentu pada ketika itu. Mengakibatkan ramai orang lari ke Lahad Datu, Kunak dan Semporna. Yang hanya tinggal di Pekan Silam, kini Kampung Silam Lama hanya Batu Asas Bandar Silam.

Kemudahan Awam

Sekolah Kebangsaan Kampong Silam merupakan institusi pendididikan rendah yang terdapat di sini.
Massy, Seine-Maritime

Massy ialah komun di jabatan Seine-Maritime dan di kawasan Haute-Normandie di utara Perancis.
Kampung Setia, Kampung Gajah

Poskod

Poskod yang digunakan di Kampung Setia, Kampung Gajah, Perak ialah 36800.
Barcial del Barco

Barcial del Barco merupakan sebuah kawasan perbandaran di Sepanyol di Zamora, di komuniti autonomi Castile dan León.
Gerzat

Gerzat merupakan sebuah komun di jabatan Puy-de-Dôme di tengah Perancis.
Zairi bin Azmi

Zairi bin Azmi atau lebih dikenali sebagai Ayie  ialah salah seorang daripada ahli bekas anggota Kumpulan Arrow iaitu adalah pemain gitar. 
Setelah berhenti dari kumpulan tersebut, Zairi telah mengahwini Ani Maiyuni pada Jun 2004 dan mereka telah memiliki tiga orang anak.
Cibungur, Sukaresmi

Poskod

Poskod yang digunakan di Cibungur adalah 42265. Terdapat 10 buah desa di dalam daerah kecamatan Sukaresmi.
Batu Panco, Curup Utara

Poskod

Poskod yang digunakan di Batu Panco adalah 39125. Terdapat 14 buah desa di dalam daerah kecamatan Curup Utara.
Sekolah Menengah Kebangsaan Pasir Gudang (2)

Sejarah

Dibangunkan pada Disember 1993, SMK Pasir Gudang (2) pada awalnya menumpang di bangunan SMK Pasir Gudang. Bermula dengan sekolah satu sesi, Pada 25 April 1995 SMK Pasir Gudang (2) mula beroperasi di bangunan sendiri . Kini mengorak langkah dalam menjadikan SMK PG(2) sebagai salah sebuah sekolah yang dikenali dan tersohor di Pasir Gudang.

Sejak tahun 1996 sehingga kini dua sesi persekolahan telah diwujudkan. Sekolah ini mula menerima calon PMR pada tahun 1995 dan calon SPM pada 1997. Manakala calon SPTM pula buat julung kalinya pada tahun 2004.  Prestasi akademik sekolah terus memberangsangkan apabila pencapaian PMR dan SPM terus meningkat dari tahun demi tahun dari segi kualiti dan kuantiti.  
Dalam bidang ko kurikulum juga, sekolah ini juga banyak terlibat dengan aktiviti peringkat daerah, negeri dan juga kebangsaan.  SMKPG2 terus unggul dalam perkembangan prasarana yang kini mempunyai surau, dewan, astaka, tandas terbuka dan pondok rehat.  
Sepanjang 20 tahun penubuhannya, SMK PG(2) telah diterajui oleh 4 orang pengetua iaitu Tn Hj Selamat, En Lim, En Abd Wahid Yahyin dan kini diterajui pula oleh Pn Hjh Zainab Johari. Semoga SMKPG2 terus melebarkan sayapnya menjadi sekolah terunggul dan berprestasi tinggi bukan sahaja di daerah Pasir Gudang malahan di peringkat Malaysia.